Tudja, kik nem szólaltak fel legalább 2 éve a parlamentben?
"Némalistát" készített az Azonnali azokról a kormánypárti politikusokról, akik már legalább 2 éve nem szólaltak fel a parlamentben.
A portál összesítésében a következő hét kormánypárti képviselő szerepel:
-Bíró Márk: Tízéves képviselői pályafutása óta hallgat. Indítványt utoljára 2014 és 2018 között nyújtott be.
-Kubatov Gábor: 2006 óta parlamenti képviselő, de eddig csak egyetlenegyszer, legelső ciklusában szólalt fel. Indítványt - Bíró Márkhoz hasonlóan - legutóbb a 2014-2018-as ciklusban adott be.
-Farkas Florián: Utoljára a 2010-2014 közötti ciklusában szólalt fel, beadvánnyal pedig legutóbb a mostanit megelőző ciklusban élt.
-Tiba István: Ebben a ciklusban még csak technikai megszólalásai voltak, rendes felszólalásai nem, és beadvánnyal sem élt.
-Simonka György: 2014 óta nem szólalt fel. Az elmúlt két évben pedig írásban sem nyilvánult meg.
-Kerényi János: Szintén hallgatott és ugyancsak nem élt beadvánnyal sem.
-Rogán Antal: Legutóbb 2014-2018 között volt aktív felszólalás szempontjából. Ebben a ciklusban egy beadványt nyújtott be.
Az Azonnali hozzáteszi: ellenzéki politikusok között nem volt olyan, aki vagy legalább egy felszólalást ne mondott volna el, vagy legalább egy indítványt ne adott volna be ebben a ciklusban.
atv.hu/AzonnaliAjánlom